**პროექტი**

 **თელავის მუნიციპალიტეტის საკრებულო**

**გ ა ნ კ ა რ გ უ ლ ე ბ ა №**

**„----“ დეკემბერი 2023 წ.**

**ქ. თელავი**

**თელავის მუნიციპალიტეტში დამხმარე ამოცანების შესრულების მიზნით შრომითი ხელშეკრულებით დასაქმებულ პირთა ზღვრული რაოდენობის განსაზღვრის შესახებ**

 საქართველოს ორგანული კანონის „ადგილობრივი თვითმმართველობის კოდექსი“ 24-ე მუხლის მე-2 პუნქტის, „საჯარო დაწესებულებაში შრომის ანაზღაურების შესახებ“ საქართველოს კანონის 29-ე მუხლის მე-3 და მე-4 პუნქტების, „საქართველოს 2024 წლის სახელმწიფო ბიუჯეტის შესახებ“ საქართველოს კანონის 25-ე მუხლის პირველი და მე-2 პუნქტებისა და საქართველოს კანონის „საქართველოს ზოგადი ადმინისტრაციული კოდექსი“ 61-ე მუხლის პირველი ნაწილის შესაბამისად,

**1.** თელავის მუნიციპალიტეტშიდამხმარე ამოცანების შესრულების მიზნით შრომითი ხელშეკრულებით დასაქმებულ პირთა ზღვრული რაოდენობა განისაზღვროს მუნიციპალიტეტის მთლიანი საშტატო რიცხოვნობის 22.5%-ით.

**2**. ძალადაკარგულად გამოცხადდეს თელავის მუნიციპალიტეტის საკრებულოს2022 წლის 28 დეკემბრის №67 განკარგულება „თელავის მუნიციპალიტეტში დამხმარე ამოცანების შესრულების მიზნით შრომითი ხელშეკრულებით დასაქმებულ პირთა ზღვრული რაოდენობის განსაზღვრის შესახებ.“.

**3.** განკარგულება ძალაში შევიდეს 2024 წლის 01 იანვრიდან.

**4.** განკარგულების გასაჩივრება შესაძლებელია თელავის რაიონულ სასამართლოში, მისი ძალაში შესვლიდან 1 თვის ვადაში (მის: ქ. თელავი, დავით აღმაშენებლის გამზ. №41).

**საკრებულოს თავმჯდომარე თენგიზ მთვარელიშვილი**

 **გ ა ნ მ ა რ ტ ე ბ ი თ ი ბ ა რ ა თ ი**

**თელავის მუნიციპალიტეტში დამხმარე ამოცანების შესრულების მიზნით შრომითი ხელშეკრულებით დასაქმებულ პირთა ზღვრული რაოდენობის განსაზღვრის შესახებ**

 თელავის მუნიციპალიტეტის მერიის მიერ ინიციირებული პროექტი ეხება თელავის მუნიციპალიტეტში დამხმარე ამოცანების შესრულების მიზნით შრომითი ხელშეკრულებით დასაქმებულ პირთა ზღვრული რაოდენობის განსაზღვრის საკითხს.

 „საჯარო დაწესებულებაში შრომის ანაზღაურების შესახებ“ საქართველოს კანონის 29-ე მუხლის მე-3 და მე-4 პუნქტის თანახმად, დამხმარე ამოცანების შესრულების მიზნით საჯარო დაწესებულებაში შრომითი ხელშეკრულებით დასაქმებულ პირთა რაოდენობა არ უნდა აღემატებოდეს საჯარო დაწესებულების მთლიანი საშტატო რიცხოვნობის 5%-ს. ზემოაღნიშნული წესიდან გამონაკლისი (ზღვრული რაოდენობის გაზრდა) დაიშვება საქართველოს შესაბამისი წლის სახელმწიფო ბიუჯეტის შესახებ კანონის შესაბამისად, მხოლოდ მუნიციპალიტეტის საკრებულოსთან შეთანხმებით.

 წარმოდგენილი პროექტის თანახმად, 2024 წელს თელავის მუნიციპალიტეტში დამხმარე ამოცანების შესრულების მიზნით შრომითი ხელშეკრულებით დასაქმებულ პირთა ზღვრული რაოდენობა რჩება უცვლელი და განისაზღვრება 22.5%-ით.